CELEX: 32013D0017(01)
Language: da
Date: 2013-06-21 00:00:00
Title: 2013/359/EU: Den Europæiske Centralbanks afgørelse af 21. juni 2013 om de nationale centralbankers andele i fordelingsnøglen for kapitalindskud i Den Europæiske Centralbank (ECB/2013/17)

Vigtig juridisk meddelelse

|

2013/359/EU: Den Europæiske Centralbanks afgørelse af 21. juni 2013 om de nationale centralbankers andele i fordelingsnøglen for kapitalindskud i Den Europæiske Centralbank (ECB/2013/17)  

EU-Tidende nr. L 187 af 06/07/2013 s. 0015 - 0016

		Den Europæiske Centralbanks afgørelseaf 21. juni 2013om de nationale centralbankers andele i fordelingsnøglen for kapitalindskud i Den Europæiske Centralbank(ECB/2013/17)(2013/359/EU)STYRELSESRÅDET FOR DEN EUROPÆISKE CENTRALBANK HAR —under henvisning til statutten for Det Europæiske System af Centralbanker og Den Europæiske Centralbank (herefter "ESCB-statutten"), særlig artikel 29.4 og artikel 48.3,under henvisning til Den Europæiske Centralbanks (ECB's) Generelle Råds medvirken i overensstemmelse med ESCB statuttens artikel 46.2, fjerde led, ogud fra følgende betragtninger:(1) Afgørelse ECB/2008/23 af 12. december 2008 om de nationale centralbankers andele i fordelingsnøglen for kapitalindskud i Den Europæiske Centralbank [1] fastlagde de vægte, der blev tildelt de nationale centralbanker, som var medlem af Det Europæiske System af Centralbanker (ESCB) den 1. januar 2009, i fordelingsnøglen for kapitalindskud i ECB (herefter henholdsvis "fordelingsnøglevægtene" og "fordelingsnøglen"), med virkning fra den 1. januar 2009.(2) Som følge af Kroatiens tiltrædelse af Den Europæiske Union og det faktum, at dens nationale centralbank, Hrvatska narodna banka, bliver en del af ESCB den 1. juli 2013, bør ECB's indskudte kapital automatisk forhøjes i henhold til ESCB-statuttens artikel 48.3. Forhøjelsen kræver, at fordelingsnøglevægten for hver national centralbank, som er medlem af ESCB den 1. juli 2013, beregnes i analogi med ESCB-statuttens artikel 29.1 og i overensstemmelse med ESCB-statuttens artikel 29.2.(3) Europa-Kommissionen har i overensstemmelse med Rådets afgørelse 2003/517/EF af 15. juli 2003 om de statistiske data, der skal benyttes ved justering af fordelingsnøglen for kapitalindskud i Den Europæiske Centralbank [2], forsynet ECB med de statistiske data, der skal benyttes ved fastsættelsen af den justerede fordelingsnøgle.(4) I analogi med artikel 3.5 og 6.6 i forretningsordenen for Det Generelle Råd for Den Europæiske Centralbank [3] og som følge af Det Generelle Råds bidrag til denne afgørelse, har centralbankchefen for Hrvatska narodna banka haft lejlighed til at fremsætte bemærkninger vedrørende denne afgørelse før dens vedtagelse —VEDTAGET DENNE AFGØRELSE:Artikel 1AfrundingI de tilfælde, hvor Europa-Kommissionen tilvejebringer reviderede statistiske data, som skal benyttes ved justering af fordelingsnøglen, og tallene ikke sammenlagt udgør 100 %, udlignes forskellen på følgende måde: i) Hvis det samlede tal er under 100 %, lægges 0,0001 procentpoint til de(n) mindste andel(e) i stigende orden, indtil præcis 100 % er nået, eller ii) hvis det samlede tal er over 100 %, trækkes 0,0001 procentpoint fra de(n) største andel(e) i faldende orden, indtil præcis 100 % er nået.Artikel 2FordelingsnøglevægteI det følgende er angivet den i ESCB-statuttens artikel 29 anførte vægt, som tildeles hver enkelt national centralbank i fordelingsnøglen, med virkning fra den 1. juli 2013:Nationale Bank van België/Banque Nationale de Belgique | 2,4176 % |Българска народна банка (Bulgariens centralbank) | 0,8644 % |Česká národní banka | 1,4539 % |Danmarks Nationalbank | 1,4754 % |Deutsche Bundesbank | 18,7603 % |Eesti Pank | 0,1780 % |Banc Ceannais na hÉireann/Central Bank of Ireland | 1,1111 % |Bank of Greece | 1,9483 % |Banco de España | 8,2533 % |Banque de France | 14,1342 % |Hrvatska narodna banka | 0,5945 % |Banca d’Italia | 12,4570 % |Central Bank of Cyprus | 0,1333 % |Latvijas Banka | 0,2742 % |Lietuvos bankas | 0,4093 % |Banque centrale du Luxembourg | 0,1739 % |Magyar Nemzeti Bank | 1,3740 % |Bank Ċentrali ta Malta/Central Bank of Malta | 0,0635 % |De Nederlandsche Bank | 3,9663 % |Oesterreichische Nationalbank | 1,9370 % |Narodowy Bank Polski | 4,8581 % |Banco de Portugal | 1,7636 % |Banca Națională a României | 2,4449 % |Banka Slovenije | 0,3270 % |Národná banka Slovenska | 0,6881 % |Suomen Pankki | 1,2456 % |Sveriges riksbank | 2,2612 % |Bank of England | 14,4320 % |Artikel 3Ikrafttrædelse og ophævelse1. Denne afgørelse træder i kraft den 1. juli 2013.2. Afgørelse ECB/2008/23 ophæves med virkning fra den 1. juli 2013.3. Henvisninger til afgørelse ECB/2008/23 skal forstås som henvisninger til denne afgørelse.Udfærdiget i Frankfurt am Main, den 21. juni 2013.Mario DraghiFormand for ECB[1] EUT L 21 af 24.1.2009, s. 66.[2] EUT L 181 af 19.7.2003, s. 43.[3] Afgørelse ECB/2004/12 af 17. juni 2004 om vedtagelse af forretningsordenen for Den Europæiske Centralbanks Generelle Råd (EUT L 230 af 30.6.2004, s. 61).--------------------------------------------------